Η ζωή των μουσικών καλλιτεχνών κατά καιρούς, επηρεάζει τους παραγωγούς και σκηνοθέτες ταινιών. Γιατί η ζωή ενός καλλιτέχνη, σε όποια εποχή και αν βρίσκεται, είναι πολυτάραχη και άκρως ενδιαφέρουσα. Ένας καλλιτέχνης, δεν αρκεί να έχει μόνο αστείρευτο ταλέντο ώστε να δημιουργήσει, αλλά να ζήσει έντονα κάποιες καταστάσεις, μέσα απ' τις οποίες να εμπνευστεί και να δημιουργήσει το προσωπικό του καλλιτεχνικό ύφος. Κάθε επιτυχημένος καλλιτέχνης λοιπόν, αλληλεπιδρά με καταστάσεις της ζωής του, με πράγματα που βιώνει και τον επηρεάζουν και αυτός έπειτα προβάλλει την επιρροή που είχαν πάνω του, με νότες. Αυτό το κρατάει και ο πιο αδιάφορος ακροατής. Ο πόνος, η θλίψη, η χαρά, ο ρομαντισμός του καλλιτέχνη, ξεχειλίζουν μέσα από τις δημιουργίες του, κάτι το οποίος δεν περνά απαρατήρητο από κανέναν. Έτσι, η παραγωγή βιογραφικής ταινίας ενός σπουδαίου καλλιτέχνη είναι κυρίως προσοδοφόρα, καθώς έχει πέραση στο κοινό. Κάθε θαυμαστής του είναι περίεργος να μάθει τα βιώματα που έζησε και τον οδήγησαν στις αγαπημένες του δημιουργίες.